cyanic-selkie/wikianc huggingface dataset:
मुगलसराय जंक्शन रेलवे स्टेशन
मार्शलिंग यार्ड
मुगलसराय मार्शलिंग यार्ड एशिया के सबसे बड़ बा। ई 12.5 किमी लंबा बाटे आ डेली लगभग 1,500 वैगन के संभालेला। रेलवे के ओर से टुकड़ा-टुकड़ा लोडिंग बंद होखला के बाद वैगन हैंडलिंग में गिरावट आइल बा। अपना चरम पर ई रोज 5,000 वैगन के संभालत रहे। भारतीय रेलवे पर मौजूद सगरी डिवीजनन में से मुगलसराय डिवीजन में सबसे जादा ट्रेन के संचालन होला – गुड्स आ कोचिंग दुनु के। ई भारत के पूरबी हिस्सा आ उत्तरी हिस्सा के बीच के पुल हवे। ई पिट हेड कोयला आ पावर हाउस, उपयोगकर्ता लोगन खातिर तैयार स्टील उत्पाद, देश के पूर्वी हिस्सा से खाद्य अनाज आ खाद आ उद्योगन के अन्य कच्चा माल के बीच के दूरी कम करे ला। पूर्वी मध्य रेलवे के दक्षता के निर्धारण में डिवीजन के परिचालन दक्षता के अहम भूमिका होला आ एह डिवीजन पर संचालन में कवनो तरह के झटका भा अक्षमता एगो संवेदनशील मामला बा जवन रेलवे के समग्र संचालन के प्रभावित करेला। अपना बहुते महत्व का चलते रेलवे बोर्ड मुगलसराय संभाग के कामकाज पर खास नजर राखेला.
शेड आ वर्कशाप
मुगल सराय डीजल लोको शेड में WDM-2, WDM-3A आ WDS-5 डीजल लोको के घर बा। डीजल शेड में 50 इलेक्ट्रिक लोको भी बा, जवन कि सभ WAG-7 बा। मुगलसराय में उत्तरी रेलवे के डीजल लोको शेड रहे। एकरा के 2001 में बंद कर दिहल गइल। मुगलसराय इलेक्ट्रिक लोको शेड में 150 से अधिका इलेक्ट्रिक लोको राखल जा सकेलें। एहमें वैप-4 आ 70 से अधिका वैग-7 लोको शामिल बाड़ें। इलेक्ट्रिक शेड में हाल ही में वैग-9 इंजन राखल शुरू हो गइल बा।
भारतीय रेलवे के सबसे बड़ वैगन मरम्मत कार्यशाला मुगलसराय में बा।
यात्री लोग के आवाजाही
पं. दीन दयाल उपाध्याय जंक्शन भारतीय रेलवे के टॉप सौ बुकिंग स्टेशनन में शामिल बा।
सुविधा सभ
पं. दीन दयाल उपाध्याय जंक्शन रेलवे स्टेशन में 2 गो एसी कमरा, 4 गो गैर-एसी रिटायरिंग कमरा, आ दस बेड वाला गैर-एसी डोरमेटरी बा। एकरा में फूड प्लाजा आ 'जन आहर' (सस्ती खाना) के सुविधा बा। एह स्टेशन पर राष्ट्रीयकृत बैंकन के एटीएम बा।
ब्लड प्रेशर
ब्लड प्रेशर (Blood pressure; अरथ: खून क दबाव) जेकरा बीपी भी कहल जाला, शरीर में खून के आवाजाही के दौरान खून ले जाए वाली नस सभ के देवाल पर पड़े वाला दबाव (प्रेशर) होला। शरीर में खून के आवाजाही दिल के धड़कन पर आधारित होला: दिल के मांसपेशी सभ जब सिकुड़ के खून के पूरा शरीर में पंप करे लीं तब नस पर दबाव बढ़ जाला; एकरे बिपरीत जब दिल के मांसपेशी सभ ढील होखे लीं पूरा शरीर से खून वापस दिल में लवटे ला, एह समय खून के दाब नस के देवाल पर सभसे कम होला। एही दुनों दाब के नाप ब्लड प्रेशर हवे।
अलगा से अगर खास कौनों सूचना भा जानकारी ना दिहल होखे, ब्लड प्रेशर आमतौर पर बड़हन धमनी (साफ़ खून ले जाए वाली नस) सब में प्रेशर के नाप होला। एह तरीका के धमनी सभ में, ऊपर बतावल कारण अनुसार, दाब के दू गो नाप आवे ला - अधिकतम आ सभसे कम। इनहन के क्रम से सिस्टोलिक दाब (या सिस्टोल) आ डायस्टोलिक दाब (डायस्टोल) कहल जाला। नाप के इकाई मिलीमीटरपारा (mmHG) होला जे दाब के सभसे आम इकाई हवे, मने कि आसपास के हवा के दाब से (जेकरा के सुन्ना मान लिहल जाला) से केतना ढेर दाब खून के बा। नापे वाला यंत्र के स्फाइग्नोमैग्नोमीटर कहल जाला, एह में नली में पारा भरल होला आ पारा के ऊँचाई मिलीमीटर में नापल जाला। आमतौर पर एगो स्वस्थ-सेहतमंद आदमी के ब्लड प्रेशर 120/80 mmHG होला; मने की सिस्टोल 120 आ डायस्टोल 80 mmHG के बराबर।
ब्लड प्रेशर, आदमी के सेहत के कुछ सभसे महत्व के चीन्हा सभ में से एक हवे। अगर ब्लड प्रेशर सामान्य से ढेर होखे तब एह दसा के हाई बीपी (हाइपरटेंशन) आ अगर सामन्य से कम होखे तब लो बीपी (हाइपोटेंशन) कहल जाला।
ज़ाकिर हुसैन (नेता)
डॉ॰ ज़ाकिर हुसैन, भारत के तीसरा राष्ट्रपति आ पहिला मुस्लिम भारतीय राष्ट्रपति रहलें। मूल रूप से एगो बिद्वान आ शिक्षाविद, हुसैन एगो प्रभावशाली वक्ता आ लेखक रहलें।
राष्ट्रिय राजधानी क्षेत्र (भारत)
राष्ट्रिय राजधानी क्षेत्र (National Capital Region (NCR), एनसीआर) भारत में एगो प्लानिंग इकाई बा जे राष्ट्रिय राजधानी क्षेत्र दिल्ली (एनटीसी) के सेंटर बना के आसपास के अउरी राज्य सभ के इलाका पर बिस्तार लिहले एगो समन्वित (कोऑर्डिनेटेड) बिकास योजना प्रदेश के रूप में अस्थापित कइल गइल बा। एह में दिल्ली (एनटीसी) के अलावा हरियाणा, उत्तर प्रदेश आ राजस्थान के इलाका सामिल बाड़ें।
एनसीआर आ एकरा से संबंधित नेशनल कैपिटल रीजन प्लानिंग बोर्ड के अस्थापना 1985 भइल। ई एक तरह से देहाती-शहरी आबादी के मिलजुल इलाका बा जहाँ शहरीकरण के लेवल 62.6 प्रतिशत के करीब बाटे आ एह इलाका में आवे वाला प्रमुख शहर सभ में फरीदाबाद, गुड़गाँव (गुरुग्राम), नोएडा, गाजियाबाद आ मेरठ नियर शहर बाड़ें। शहरी इलाका आ देहाती आबादी अउरी खेती वाला जमीन के अलावे एह क्षेत्र में पर्यावरण आ इकोलॉजी के हिसाब से संबेदनशील क्षेत्र, संरक्षित क्षेत्र, बन क्षेत्र, आ अभयारण्य सभ भी सामिल बाड़ें।
एकरे हिस्सा के रूप में, दिल्ली बिस्तारित शहरी संकुल (डेल्ही एक्सटेंडेड अर्बन एग्लोमरेशन) द्वारा 2015-16 में कुल $370 बिलियन मूल्य के उत्पादन कइल जे भारत के कुल उत्पादन (जीडीपी-पीपीपी) के लगभग 4% रहल।
कोसी प्रमंडल
कोसी प्रमंडल बिहार के 9 प्रमंडल में से एगो ह। कोशी प्रमंडल में 3गो जिला बा:
चंदौर
चंदौर भारत के झारखंड राज्य में एक ठो कसबा बाटे।
नीलकंठी बसन्ता
नीलकंठी बसन्ता, नीलकंठ बसन्ता (अंग्रेज़ी:Blue throated barbet) एगो बसन्ता चिरई हवे जेवना क कंठ नीला रंग क होला। एकर आकर मैना की बराबर होला। मूंडी आ लिलार क हिस्सा लाल रंग क आ आंख की किनारे करिया पट्टी होला।
निचला हिमालय की सहारे-सहारे ई पकिस्तान की रावलपिंडी से लेके म्यांमार ले पावल जाला।
पुत्रजय
पुत्रजया मलेशिया में कुआलालंपुर के नगीचे एगो नया प्लान्ड शहर आ एह देस के नाया प्रशासकीय राजधानी हवे। 1999 में सगरी सरकारी अमला इहाँ शिफ्ट भ गइल जबकि एकरे पहिले मलेशिया के राजधानी कुआलालंपुर में रहल; हालाँकि, अभिन भी राजा के निवास, संसद आ बिदेसी देसन के दूतावास कुआलालंपुरे में बाने। पुत्रजय जवन बा मलेशिया के तिसरा संघ शासित इलाका भी हवे कुआलालंपुर आ लाबुआना के बाद।
शब्द के उत्पत्ती संस्कृत भाषा के पुत्र (बेटा) आ जय (जीत) से हवे।
हिंदू
हिंदू शब्द पुराना जमाना से दक्खिन एशिया, यानी आजु की भारत, पकिस्तान, नेपाल, आ बांग्लादेस की लोगन के पहिचान की रूप में इस्तेमाल होखे; जबकि आजु की समय में ई केहू भी बेकति खातिर इस्तेमाल हो सकत बा जे अपना के धार्मिक या सांस्कृतिक रूप से हिंदू मानत होखे।
अपनी छोट अरथ में ई हिंदू धर्म के माने वाला लोगन खातिर प्रयोग होला आ बड़हन अरथ में ई हिंदू संस्कृति के हिस्सा सगरी लोगन खातिर।
शब्द
हिंदू शब्द के उत्पत्ति की बारे में सभसे प्रचलित मत ई हवे की फारस के लोग सिंधु नदी की पुरुब ओर बसल लोगन के हिंदू कहे। काहें की ऊ लोग 'स' के उच्चारण 'ह' की रूप में करे।
वर्जिल
पुब्लियस वर्जिलियस मारो (अंग्रेजी: Publius Vergilius Maro; 15 अक्टूबर 70 BC – 21 सितंबर 19 BC), या खाली वर्जिल की नाँव से परसिद्ध, प्राचीन रोमन कवि रहलें आ उनुका के रोम के सभसे महान कवि मानल जाला। इनकर सभसे महान रचना एनेड हवे जेवन अपनी रचना की समय से ले के आजु ले बहुत परसिद्ध बाटे।
भोजपुरी फिलिम सभ के लिस्ट
नीचे भोजपुरी भाषा के फिलिम सभ के एक ठो सूची दिहल गइल बा:
पुरुषार्थ
पुरुषार्थ मनुष्य के कइसन कर्म करे के चाहीं एह बात के भारतीय परंपरा में निर्धारण हवे। एक तरह से ई जीवन जिये के लक्ष्य बतावे ला। परंपरागत रूप से चारि गो पुरुषार्थ गिनावल गइल बाड़ें - धर्म (नैतिक लक्ष्य), अर्थ (धन-संपत्ति के अर्जन), काम (सुख, प्रेम आ भावनात्मक संतुष्टी) आ मोक्ष (आध्यत्मिक ज्ञान आ मुक्ति)। सुरुआती तीनों के आचरण में प्राप्ति सभके लक्ष्य बतावल बाटे जबकि मोक्ष मनुष्य के अन्तिम लक्ष्य हवे, जहाँ संसार के आवागमन चक्र से मुक्ति के पावे खातिर, आध्यात्मिक ज्ञान के प्राप्ति के तरीका मानल जाला।
पुरुषार्थ के हिंदू परम्परा में केन्द्रीय स्थान मानल जाला आ हिंदू धर्म के माने वाला लोग एकरा के आश्रम व्यवस्था आ वर्ण व्यवस्था के साथ हिंदू परंपरा के मुख्य आधार के रूप में भी देखे लें।
छोटका बसन्ता
छोटका बसन्ता (अंग्रेज़ी: White cheeked barbet) एगो बसन्ता परिवार क चिरई हवे। एकर आकार मैना से थोड़ी सा बड़ होला।
असिलाभार
असिलाभार भारतीय राज्य उत्तर प्रदेश के गोरखपुर जिला में, खजनी तहसील के उरूवा क्षेत्रे के एगो गांव बाटे। गाँव के कुल जनसंख्या, 2011 के जनगणना अनुसार, 1917 रहल।
शहीद दिवस
भारत में शहीद दिवस कई तिथी के मनावल जाला जेह में कुछ प्रमुख तिथी नीचे दिहल गइल बा:
30 जनवरी
30 जनवरी, 1948 के नाथूराम गोडसे द्वारा महात्मा गाँधी के गोली मार के हत्या क दिहल गइल रहे। महात्मा के पुन्यतिथी के भारत में शहीद दिवस के रूप में मनावल जाला। एही दिन भारत के आजादी के लड़ाई में शहीद भइल अन्य अनाम ढेर सारा शहीद लोग के भी याद कइल जाला। एह दिन राजधानी दिल्ली में राजघाट पर जा के राष्ट्रपति, प्रधानमंत्री वगैरह गणमान्य ब्यक्ति लोग शहीद सभ के श्रद्धासुमन अर्पित करे ला। बिगुल बजा के सलामी दिहल जाले आ शहीदन के याद में 2 मिनट के मौन रखल जाला।
पाकिस्तान के भूगोल
पाकिस्तान के भूगोल मजिगर बिबिधता वाला थलरूप आ हावापानी वाला बा जहाँ पाकिस्तानी अधिकार वाला काश्मीर में हिमालय के बरफ से तोपाइल परबत से ले के हिंदुकुश के पहाड़ी इलाका, पंजाब (पाकिस्तानी) आ सिंध के मैदान, रेगिस्तान आ बलूचिस्तान के इलाका सामिल बा, आम तौर पर सूखा प्रभावित मानसूनी जलवायु वाला ई देस लोग, संस्कृति आ आर्थिक-सामाजिक बिकास के हिसाब से भी भूगोली बिबिधता वाला बाटे।
पाकिस्तान के पूरबी सीमा भारत से आ उत्तर-पच्छिमी सीमा अफगानिस्तान से मिले ला, पच्छिम में ईरान बाटे आ पाकिस्तान के अधिकार वाला कश्मीर के सीमा चीन देस से भी जुड़े ला। एकरे दक्खिन में अरब सागर बा आ सिंधु नदी इहाँ के सभसे प्रमुख नदी हवे। भूबिज्ञान के हिसाब से, पाकिस्तान भारतीय-आस्ट्रेलियाई प्लेट आ यूरेशियाई प्लेट के टकराव वाला इलाका हवे आ भूडोल आवत रहे लें।
कुल 796,096 km2 रकबा वाला ई देस, एह हिसाब से दुनिया के छत्तीसवाँ देस हवे आ अमेरिका के कैलिफोर्निया राज्य से से लगभग दुन्ना आ कनाडा के अल्बर्टा प्रांत से कुछ बड़हन साइज के देस बा।
मगही
मगही बिहार आ झारखंड के मगह चाहे मगध क्षेत्र मे बोलल जाए वला एगो हिंद-युरोपिआई भासा हऽ।
जानवर
जानवर, जनावर या प्राणी (Animal) बहुकोशिकीय, यूकैरियोटिक जीवधारी बा जवन एनिमेलिया किंगडम (प्राणी जगत) के अंतर्गत आवेलें। सगरी जानवर गमनशील होलें, माने की चल फिर सके लें। वयस्क भइला पर जानवर के शरीर एगो स्थाई रूप ले लेला, हालांकि, कुछ जानवर सभ में बाद में भी बदलाव होत रहे ला। सगरी जानवर हेट्रोट्रॉफ होलें, माने की, जिंदा रहे खातिर दूसरे जीवधारी खा के पचावे के परेला या कौनों दूसरे जीवधारी के उत्पाद के खा के पचावे लें।
चांडिल
चांडिल भारत के झारखंड राज्य में एक ठो कसबा बाटे।
उत्तर प्रदेश के मंडल सभ के लिस्ट
उत्तर प्रदेश के प्रशासनिक बिभाजन सभ में सभसे ऊपरी स्तर पर मंडल बाने, इसके बाद क्रम से जिला, तहसील आवे लें। तहसील के भी उपबिभाजन ब्लाक (बिकासखंड) में होला, बाकी ई इकाई मुख्य रूप से बिकास सम्बन्धी कामकाज खातिर बाने।
वर्तमान में, उत्तर प्रदेश में कुल 18 गो मंडल, 75 गो जिला, आ 822 ब्लाक बा।
जयपुर बम धमाका
जयपुर बम धमाका भारत के राजस्थान राज्य के राजधानी आ प्रसिद्द पर्यटन स्थल जयपुर में एक सीरीज में 9 गो बम धमाका के रूप में भइल जबकि दसवाँ बम खोज के डिफ्यूज कर दिहल गइल।
उत्तर प्रदेश के मंडल सभ के लिस्ट
मंडल या कमिश्नरी के प्रशासनिक मुखिया कमिश्नर (मंडलायुक्त) होलें आ पूरा मंडल में कानून ब्यवस्था आ जमीन के लगान (रेवेन्यू) वसूली के जिम्मेदारी इनहीं के होला। कमिश्नर लोग भारतीय प्रशासनिक सेवा (आइएएस) के सीनियर अधिकारी होला लोग आ परमोशन के बाद एह पद पर पहुँचे ला।
जिला के जिलाधीश (डीएम या कलेक्टर) होलें। वास्तव में सरकारी कामकाज के बँटवारा के कारण एकही ब्यक्ति के ई तीनों पद के अनुसार तीन गो नांव से बोलावल जाला। रेवेन्यू संबंधी काम करे पर इनहीं लोग के कलेक्टर कहल जाला, आ न्याय संबंधी काम के समय डिस्ट्रिक्ट मजिस्ट्रेट (डीएम)।
तहसील स्तर पर डिप्टी कलेक्टर (जेकरा के एसडीएम भी कह दिहल जाला) आ तहसीलदार लोग मुख्य अधिकारी होला।
हिंदू (बहुअर्थी)
हिंदू refers to an identity associated with the philosophical, religious and cultural systems that are indigenous to the Indian subcontinent.
हिंदू या हिन्दू कई अर्थ हो सकेला:
लियुशी शान
ई चोटी समुंद्र तल से 7167 m ऊँच चोटी बाटे।
स्टार प्लस
स्टार प्लस एगो हिंदीसामान्य मनोरंजन टीवी चैनल बानी। ई चैनल इस बख्त क सबसे लोकप्रिय चैनल होके बा। ई चैनल लगभग सभी तरह के प्रोग्राम दिखावे बाटे।
चंद्रपुरा
चंद्रपुरा भारत के झारखंड राज्य में एक ठो कसबा बाटे।
ओप्पो इलेक्ट्रानिक्स
ओप्पो इलेक्ट्रानिक्स कॉर्प. चीन के एगो इलेक्ट्रानिक्स कंपनी बा। मुख्य रूप से ई स्मार्टफोन आ कुछ अन्य उपभोक्ता इलेक्ट्रानिक्स सामान बनावे ले। एकर मुख्यालय गुआंगडांग में बा आ ई साल 2001 में स्थापित भइल। नया उमिर के लोग के टारगेट क के ई कंपनी कैमरा फोन के फोकस बना के आपन स्मार्टफोन बेच रहल बा।
इतिहास
"ओप्पो" नाँव से एह ब्रांड के रजिस्ट्रेशन चीन में साल 2001 में भइल आ ई 2004 में लांच भइल। एकरे बाद ई पूरा दुनियाँ में फइल गइल।
जून 2016 में, ओप्पो चीन के सभसे बड़हन स्मार्टफोन बनावे वाली कंपनी बन गइल, आ एकर प्रोडक्ट लगभग 200,000 से ढेर फुटकर दोकान सभ पर बिकाए लागल।
साल 2017 में, ओप्पो एगो बोली में सभसे ढेर बोली लगा के भारतीय राष्ट्रिय क्रिकेट टीम के किट पर आपन लोगो देखावे के अधिकार जीत लिहलस। एह अधिकार के चलते भारतीय क्रिकेट टीम के किट पर एकर लोगो साल 2017 से 2022 ले देखावल जाई आ एह दौरान भारतीय टीम कुल 259 इंटरनेशनल मैच खेली जेह में 62 टेस्ट मैच, 152 वन डे, आ 45 टी20 इंटरनेशनल होखिहें। एह में साल 2019 में इंग्लैंड में होखे वाला वल्ड कप भी सामिल बा आ साल 2020 टी20 वल्ड कप भी बा जे ऑस्ट्रेलिया में होखी।
पूर्णिया प्रमंडल
पूर्णिया प्रमंडल (सीमांचल) बिहार के 9 प्रमंडल में से एगो ह। पूर्णिया प्रमंडल में 4गो जिला बा:
द्रविड़ भाषा परिवार
द्रविड़ भाषा परिवार के भाषा सभ मुख्य रूप से दक्खिन भारत में बोलल जाए वाली भाषा सभ एक सामूहिक परिवार हवे।
सूत्रधार (उपन्यास)
सूत्रधार एगो हिंदी उपन्यास बा जवन भिखारी ठाकुर की जीवन आ उनकी कविता रचना की बारे में बाटे।
भोजपुरी फिलिम के हिरोइन सभ
भोजपुरी फिलिम के हिरोइन लोग, भारत के उत्तर प्रदेश आ बिहार अउरी नेपाल में बने वाली भोजपुरी फिलिम सभ में काम करे वाली अभिनेत्री ह लोग। मुख्य-मुख्य हिरोइनलोग के एगो सूची नीचे दिहल जात बा:
सनाया ईरानी
सनाया ईरानी भारतीय टेलीविजन की एगो मशहूर कलाकार बा जोहन स्टार वन के धारावाहिक मिले जब हम तुम से आपन टीवी करियर की शुरुआत करले बानी। सनाया ने स्टार प्लस क धारावाहिक इस प्यार को क्या नाम दूं? से घर-घर मा पहचानी गइल बा।
नवका यमुना पुल
नवका यमुना पुल इलाहाबाद में मौजूद एक ठो केबिल पर टिकल पुल इलाहाबाद से नैनी के बीच में यमुना पुल के के पुरान हो जाए के कारण आ ट्रैफिक बहुत ढेर होखे के कारण ई नया पुल बनावल गइल बा जे सन् 2004 में बन के पूरा भइल। ई पुल उत्तर दक्खिन के लंबाई में यमुना नदी के ऊपर इलाहाबाद आ नैनी के बीच बाटे। एकरा निर्माण में डेनमार्क के कंपनी COWI A/S से सलाह लिहल गइल रहल।
वर्तमान (सन् 2016) में ई भारत के तीसरा सभसे लंबा केबिल पर टिकल पुल बाटे।
पुल के जानकारी
पुल के कुल लंबाई 1510 मीटर बा आ सभसे लंबा खण्ड 260 मीटर के बाटे। पुल के डेक कंक्रीट के बनल दू गो खम्हवन पर से खींचल केबिल सभ पर टिकल बाटे।
छातातानर
छातातानर भारत के झारखंड राज्य में एक ठो कसबा बाटे।
कासगंज जिला
कासगंज जिला उत्तर प्रदेश की अलीगढ़ मंडल में एगो जिला बाटे जौना के मुख्यालय कासगंज बा।
कार्डेट
कार्डेट अइसन जानवर के कहल जाला जेकरे शरीर में नोटोकॉर्ड, खांखर डोर्सल नर्व कॉर्ड, फैरिंगल स्लिट, इंडोस्टाइल आ गाँड़ के पीछे पोंछ होला। एह गिनावल चीज में से सगरी, जीवन चक्र में कबो न कबो जरूर मौजूद होखे ला।
अइसन जानवर सभ के टैक्सोनॉमी में कार्डेटा संघ में रखल जाला आ नोटोकॉर्ड के एह संघ (phylum) के सभसे प्रमुख लच्छन मानल जाला।
भागलपुर प्रमंडल
भागलपुर प्रमंडल बिहार के 9 प्रमंडल में से एगो ह। भागलपुर प्रमंडल में 2 गो जिला बा:
छोटा गोविंदपुर
छोटा गोविंदपुर भारत के झारखंड राज्य में एक ठो कसबा बाटे।
पैरामाउंट पिक्चर्स
पैरामाउंट पिक्चर्स कारपोरेशन (Paramount Pictures Corporation), जेकरा पैरामाउंट पिक्चर्स भा खाली पैरामाउंट के नाँव से भी जानल जाला, एक ठो अमेरिकी फिलिम स्टूडियो बा। ई कैलिफोर्निया में मौजूद अमेरिकी फिलिम इंडस्ट्री हॉलीवुड में बा। साल 1994 के बाद से ई वायाकोम नाँव के अमेरिकी मीडिया समूह के सब्सिडरी के रूप में बा।
पैरामाउंट दुनिया के पाँचवा अइसन सभसे पुरान फिलिम स्टूडियो बाटे जे अभिन ले चालू बा। साल 1916 में फिलिम प्रोड्यूसर एडोल्फ ज़ुकोर 22 गो एक्टर आ एक्ट्रेस लोग के साथ कांट्रेक्ट कइलेन आ हर एक के सितारा वाला लोगो से सम्मानित कइलेन, इहे फिलिमी दुनिया के पहिला "स्टार" रहल लोग। साल 2014 में पैरामाउंट अइसन पहिला स्टूडियो बनल जे आपन सगरी फिलिम खाली डिजिटल फारमेट में रिलीज करे वाला बन गइल।
पैरामाउंट, अमेरिकी मोशन पिक्चर्स असोसिएशन के सदस्य भी बा।
फेमस प्लेयर्स फिल्म कंपनी
पैरामाउंट पिक्चर्स 1912 में अस्तित्व में आइल जब फेमस प्लेयर्स फिल्म कंपनी के अस्थापना भइल। हंगरी में पैदा एकर संस्थापक, अडोल्फ ज़ुकोर, रहलें जे निकेलोडियन में सुरुआती निवेशकरता लोग में रहलें आ उनके नजर में ई आइल कि कामकाजी समुदाय के लोग के फिलिम बहुत अपील करे ले। डेनियल फ्रोहमैन आ चार्ल्स फ्रोहमैन के साथे पार्टनरसिपी में ऊ पूरा फीचर-लेंथ के फिलिम बनावे के बात सोचलें जे मिडिल क्लास के कामकाजी लोग के पसंद आवे।
एही साल, एगो अउरी प्रोड्यूसर, जेस एल. लास्की, आपन नाया कंपनी सुरू कइलेन जेकर नाँव लास्की फीचर प्ले कंपनी रहल। एकरे खाती ऊ अपना रिश्तेदार सैमुएल गोल्डफिश से पइसा उधार लिहलें; ईहे ब्यक्ति बाद में सैमुएल गोल्डविन के नाँव से परसिद्ध भइलें। लास्की कंपनी फिलिम बनावे खाती एगो अइसन डाइरेक्टर कइलस जेकरा के पहिले से फिलिम बनावे के कवनों अनुभव ना रहल, ई ब्यक्ति रहलें सेसिल बी. डिमिले। डिमिले ऊ ब्यक्ति रहलें जे लॉस एंजेलिस के बगले में हॉलीवुड नाँव के अस्थान पर साइट खोजलें जहाँ कि फिलिम दि स्कवा मैन के शूटिंग कइल जा सके।
1914 में सुरू करे के बाद, लास्की कंपनी आ फेमस प्लेयर्स, दुन्नो आपन फिलिम रिलीज करे खाती एगो स्टार्ट-अप कंपनी के सहारा लिहलें जे पैरामाउंट पिक्चर्स कारपोरेशन रहल। ई स्टार्ट-अप कंपनी ऊटा के एगो थियेटर मालिक डब्लू. डब्लू. हुडकिंसन के रहल जे कई गो छोट फिलिम कंपनी सभ के खरीद के आ बिलय क के एह कंपनी के अस्थापना कइले रहलें। इहो धियान देवे वाली बात बा कि लास्की आ फेमस प्लेयर्स दुनों निजी मलिकाई वाली कंपनी रहलीं जबकि पैरामाउंट एगो कारपोरेशन रहल।
फिलिम लाइब्रेरी
यूनाइटेड स्टेट्स बनाम पैरामाउंट पिक्चर्स, इंक॰ (1948) केस के निर्णय के कुछ साल बाद, म्यूजिक कार्पोरेशन ऑफ अमेरिका (एमसीए) पैरामाउंट पिक्चर्स के सोझा $50 मिलियन में 1 दिसंबर 1949 से पहिले के 750 साउंड फीचर फिलिम सभ देवे के प्रस्ताव रखलस। पैरामाउंट एकरा के बार्गेन के रूप में देखलस काहें से कि एह पुरान फिलिम सभ के कीमत बहुत कम रहल। एंटी-ट्रस्ट चिंता सभ से निपटे खाती एमसीए एह फिलिम सभ के बेचे खातिर ईएमकेए एलटीडी नाँव के एगो देखावटी (डमी) कंपनी बनवलस जे टीवी के फिलिम बेचे। ईएमकेए के फिलिम सभ के लिस्ट में पैरामाउंट मैक्स ब्रदर्स के पाँच ठे फिलिम भी सामिल रहलीं। एह फिलिम सभ में शंघाई एक्सप्रेस, शेड डॉन हिम रोंग, सुलिवान ट्रेवल्स, दि पाम बीच स्टोरी, डबल इमेडिमिटी, दि लॉस्ट वीकेंड अउरी दि हेयरेस जइसन फिलिम रहलीं सऽ।
नोटोकॉर्ड
नोटोकॉर्ड (Notochord) कुछ जानवरन के शरीर में पावल जाए वाली लचकदार डंडी नियर चीज होला जवन कार्टिलेज के समान पदार्थ के बनल होला। यानि ई हड्डी से कम कड़ा होला बाकिर मशल्स से ढेर मजबूत आ कम लचकदार होला। ई कपार से पूँछ की ओर के लंबाई में शरीर के अन्दर पावल जाला।
कुछ जानवरन के शरीर में ई पूरा उमिर भर रहे ला आ कुछ के जीवन-चक्र के कौनों हिस्सा भर में। जवना जानवर के शरीर में नोटो कॉर्ड पावल जाला ऊ जानवर कार्डेटा संघ में गिनल जाला।
लोटस टेंपल
लोटस टेम्पल भारत के राजधानी दिल्ली में बहाई समुदाय के लोग के एगो मंदिर बाटे। ई 1986 में बन के तइयार भइल। एकर नाँव एकरे कमल के फूल नियर आकार के कारण पड़ल बा (लोटस: कमल, टेम्पल:मंदिर)। ई मंदिर अपने बनावट खातिर कई गो पुरस्कार भी पा चुकल बाटे आ बहुत जगह अखबार आ पत्रिका वगैरह में एकर जिकिर भी भइल बाटे।
बहाई धर्म के मत अनुसार ई धार्मिक स्थान बिना कौनों धार्मिक भेदभाव के सभका खातिर खुला बा आ कौनों धर्म के लोग एह में जा सके लें।
सरस्वती
सरस्वती, सुरसती, सरसती (संस्कृत:सरस्वती) हिंदू धर्म में एगो देवी हई। ई ब्रह्मा के पत्नी मानल हई आ विद्या के देवी मानल जाली।
लक्ष्मी आ पार्वती की साथ मिल के ई त्रिदेवी की रूप में पूजल जाली। सरस्वती के पूजा से हिंदू धर्म में विद्या अध्ययन, मने पढ़ाई के आरंभ होला। सरस्वती के पूजा बसंत पंचिमी के होला।
समुंद्रतली फइलाव
समुंद्रतली फइलाव एगो भूविज्ञानी घटना बाटे, ई समुंद्री कटक के सहारे क्रस्ट के निर्माण होखे आ फइले के कहल जाला। पुरान समय में वेगनर के मान्यता रहल की महादीप एक जगह से दुसरा जगह पंवर के जालें बाकी हैरी हेस के ई बिचार कि मूल घसकाव पुरा क्रस्ट के होला जेह पर महादीप भी ऊपर मौजूद बाड़ें, अ़ब ढेर मान्य बाटे। ई संकल्पना मुख्य रूप से प्लेट टेक्टॉनिक से जुडल बाटे। थियरी के मोताबिक अइसन होखे के कारण, पृथ्वी के मेंटल में मौजूद आधा-पघिलल, एस्थेनोस्फीयर में संवहन धारा चले के बतावल जाला।
मुंगेर प्रमंडल
मुंगेर प्रमंडल बिहार के 9 प्रमंडल में से एगो ह। मुंगेर प्रमंडल में 6गो जिला बा:
आधार
आधार एक ठो बारह अंक के यूनिक नंबर कोड बा जे भारत के निवासी लोग के उनके बायोमेट्रिक लच्छन आ डेमोग्राफिक डेटा के ले के पहिचान के कोड के रूप में जारी कइल जाला। जवना कागज पर ई नंबर छपल रूप में जारी होला ओकरा के आधार कार्ड कहल जाला। एकरा खातिर यूनीक आइडेंटिफिकेशन अथारिटी ऑफ इंडिया (UIDAI) आँकड़ा एकट्ठा करे ले। ई एक ठो सैट्यूटरी संस्था बा जे भारत सरकार के इलेक्ट्रानिक्स आ इन्फार्मेशन टेक्नोलॉजी मंत्रालय के अधीन काम क रहल बा।
आधार, दुनिया के सभसे बिसाल बायोमेट्रिक पहिचान रजिस्ट्रेशन ब्यवस्था बन चुकल बा आ 15 अगस्त 2017 तक ले कुल 1.171 बिलियन रजिस्ट्रेशन हो चुकल बा।
धर्म
धर्म (धर्म, ; धम्म) भारतीय परंपरा में एगो बहुत महत्व के बिचार बा जेकर कई ठे अरथ होला। अंग्रेजी भा पच्छिमी बिचार में एकरा खातिर कौनों एक शब्द के अनुबाद मौजूद नइखे। आमतौर पर एह शब्द के इस्तेमाल अंग्रेजी के रेलिजन खातिर भी होला।
फतेहपुर जिला
फतेहपुर जिला उत्तर प्रदेश की इलाहाबाद मंडल में एगो जिला बाटे जौना के मुख्यालय फतेहपुर बा।
छोटापुटकी
छोटापुटकी भारत के झारखंड राज्य में एक ठो कसबा बाटे।
हत्या
हत्या, कतल भा मडर (उर्दू: क़त्ल; अंग्रेजी: Murder मर्डर) अइसन काम हवे जेह में गैर कानूनी ढंग से दुसरा मनुष्य के मार दिहल (मुआ दिहल) जाला, जबकि एह काम के सही (बैध) ठहरावे भा न्यायसंगत बतावे के कौनों कारन न होखे, खास तौर से गैर-कानूनी ढंग से मुआवल आ पहिले से सोचसमझ के अइसन कइल।
अक्षरधाम, दिल्ली
अक्षरधाम या स्वामीनारायण धार्मिक स्थल भारत के राजधानी दिल्ली में एक ठो हिंदू मंदिर बाटे।
डोर्सल नर्व कॉर्ड
डोर्सल नर्व कॉर्ड (Dorsal nerve cord) कार्डेट संघ के जानवर सभ के भ्रूण में पावल जाये वाली एक तरह के नस होला। ई नस मुख्य रूप से मोटर न्यूरॉन सभ से बनल होले।
डोर्सल शब्द के मतलब पछिला होला यानि शरीर के पीठ वाला हिस्सा में पावल जाए वाली। हालाँकि कुछ जानवरन में डोर्सल हिस्सा के अंग पेट की ओर भी मिले लें।
मन की आवाज-प्रतिज्ञा
मन की आवाज-प्रतिज्ञा एगो हिंदी टेलीविजन नाटक बा जोहन स्टार प्लस पर प्रसारित रहले। यह धारावाहिक सामाजिक कुरीतियों एवं अत्याचारों के विरुद्ध दर्शकों की सोच बदलने का एक प्रयास मात्र है। यह धारावाहिक महिलाओं पर होने वाले अत्याचारों के विरुद्ध आवाज उठाता है।
चिरिया
चिरिया भारत के झारखंड राज्य में एक ठो कसबा बाटे।
प्रेमचंद
सेवासदन, निर्मला, ग़बन आ गोदान इनके सभसे परसिद्ध उपन्यास मानल जालें आ इनके लिखल कहानी सभ में कफ़न, ईदगाह वगैरह प्रमुख बाड़ी स। साहित्यिक पत्रिका हंस शुरू कइलें।
भारत में ऑफिशियल स्टेटस वाली भाषा
सूची
<section begin=Lists of official languages of states and union territories of India/>
<section end=Lists of Official Languages of States and Union Territories of India/>
नोट
<references group="नोट"/>
मगध प्रमंडल
मगध प्रमंडल बिहार के ९ प्रमंडल में से एगो ह। मगध प्रमंडल में ५ गो जिला बा।
दूपद नाँव
दूपद नाँव (Binomial nomenclature) जीव बिज्ञान में प्रजाति सभ के नाँव रखे के सिस्टम हवे जवना में कौनों भी प्रजाति के दू गो शब्द से मिल के बनल नाँव रखल जाला। ई दुनों शब्द लातीनी भाषा के ब्याकरन के हिसाब से होला भले उनहन के उत्पत्ति लातीनी भाषा के न होखे। आम तौर पर एह नाँव के बैज्ञानिक नाँव भी कहल जाला।
दू शब्दवन में पहिला शब्द जाति (genus) के बतावेला आ दुसरका प्रजाति (species) के पहिचान करावे ला।
चिरकुंडा
चिरकुंडा भारत के झारखंड राज्य में एक ठो कसबा बाटे।
सारण प्रमंडल
सारण प्रमंडल बिहार के 9 प्रमंडल में से एगो ह। सारण प्रमंडल में 3गो जिला बा:
पर्यायवाची (टैक्सोनॉमी)
बैज्ञानिक नाँव रखे के सिस्टम में पर्यायवाची अइसन नाँव के कहल जाला जवन कौनों टैक्सन के पहिले दिहल गइल रहल होखे बाकी अब ओकरा खातिर कौनों दूसर नाँव ढेर प्रचलित होखे।
फिरोजाबाद जिला
फिरोजाबाद जिला उत्तर प्रदेश की आगरा मंडल में एगो जिला बाटे जौना के मुख्यालय फिरोजाबाद बा।
हिमालय
हिमालय (Himalayas) दक्खिन आ पूर्बी एशिया मे परबत माला हऽ, जवन भारतीय उपमहादीप आ तिब्बती पठार के बीचा में पुरुब-पच्छिम बिस्तार लिहले बा। ई एगो बिसाल परबत तंत्र हवे जहाँ संसार का सबसे बेसी ऊँचाई वाला अधिकांश पहाड़ी चोटी मौजूद बाड़ी। ए हिमालयी परबत तंत्र में करीब 110 गो चोटी 7,300 मीटर (24,000 फीट) से अधिका ऊँचाई वाली बाड़ी सऽ जिनहन में बिस्व क सभसे ऊँच परबत चोटी माउंट एवरेस्टो सामिल बा।
भूबिज्ञान की हिसाब से देखल जाय त हिमालय परबत सभसे नया परबतन में गिनल जाला। एकरे उत्पत्ती क इतिहास देखल जाय त अन्य पर्वतन के तुलना में ई बहुते नया बा आ अभिन भी विकसिते हो रहल बा।
हिमालय पहाड़ के बिस्तार कुल छह गो देस — पाकिस्तान, भारत, नेपाल, भूटान चीन आ म्यांमार में बाटे। हिमालय से निकले वाली नद्दिन क ए इलाका खातिर महत्व बा। सिन्धु, सतलज, गंगा, सरजू, गंडक, कोसी, ब्रह्मपुत्र आ यांग्त्सी नदी हिमालय से निकले वाली कुछ मेन-मेन नदी बाड़ीं कुल। हिमालय परबत श्रेणी में 15 हजार से अधिका ग्लेशियर बाड़न सऽ जिनहन क बिस्तार करीब-करीब संस्कृत के शब्द ह जेकर माने होला "बरफ के घर"; (हिम माने बरफ आ आलय माने घर)।
भू
ई सभसे दक्खिन ओर स्थित बा आ सबसे नया बनल श्रेणी हवे। एके उप-हिमालय, बाहरी हिमालय आ शिवालिक कहल जाला। जम्मू में ए के जम्मू पहाड़ी कहल जाला, पंजाब में एकर बिस्तार पोटवार बेसिन से शुरू होला आ ई कुमायूँ आ नेपाल में होत कोसी नदी ले जाला। नैपाल में बुटवल क पहाड़ी एही का हिस्सा हवे। आसाम-अरुणाचल में डफला, मिरी, अभोर आ मिशमी क पहाड़ी एही क बिस्तार हई कुल। एकरी उत्तर में मध्य हिमालय से एके अलग करे वाला भ्रंश मेन फ्रन्टल फॉल्ट कहल जाला। एकर निर्माण मायोसीन काल से निचला प्लीस्टोसीन की बीच भइल रहे।
मध्य हिमालय
शिवालिक की उत्तर में मध्य हिमालय या लघु-हिमालय श्रेणी बा। एके जम्मू काश्मीर में पीरपंजाल, कुमायूँ में नाग टिब्बा आ नैपाल में महाभारत श्रेणी कहल जाला। धौलाधार, हालाँकि एकरी दक्खिन ओर बा लेकिन एही क हिस्सा मानल जाला। एके महान हिमालय से अलग करे वाला भ्रंश के मेन बाउण्ड्री फॉल्ट कहल जाला।
महान हिमालय
हिमालय के तीन गो मुख्य समानांतर श्रेणी सब में सबसे उत्तरी आ सभसे ऊँच श्रेणी हवे जे बिना कौनों निचाई के लगातार फइलल श्रेणी हवे।
चोटी आ दर्रा
महान हिमालय के चापाकार श्रेणी के बीचोबीच 8000 मीटर ऊँचाई वाली चोटी धौलागिरि आ अन्नपूर्णा नेपाल देस में मौजूद बाड़ी, इनहन के काली गंडकी के बिसाल गॉर्ज अलगा करे ला। ई गॉर्ज हिमालय के पच्छिमी आ पूरबी दू हिस्सा में बाँटे ला परबत के रूप में भी आ इकोलॉजी के हिसाब से भी। काली गंडकी के सुरुआती बिंदु के लगे 'कोरा ला' नाँव के दर्रा बाटे जे महान हिमालय के श्रेणी पर माउंट एवरेस्ट आ के2 के बीच सभसे निचला बिंदु हवे। अन्नपूर्णा के पुरुब ओर 8000 मीटर ऊँचाई वाली मनास्लु आ तिब्बत सीमा के लगे शिशापंगमा बाड़ी। इनहन के दक्खिन में काठमांडू स्थित बा जे नेपाल के राजधानी हवे आ हिमालय पर बसल सभसे बड़ शहर भी हऽ। काठमांडू के पूरुब में भोटे/सुन कोसी नदी बा जे तिब्बत में से निकले ले आ नेपाल आ चीन के बीचा में रस्ता एही के सहारे हो के जाला (अरानिको हाइवे आ चीनी नेशनल हाइवे 318)। अउरी पूरुब बढ़े पर महालंगुर हिमाल बा जे में दुनिया के छह गो सभसे ऊँच परबत चोटी मौजूद बाड़ी — चो ओयु, एवरेस्ट, ल्होत्से आ मकालू इनहन में सभसे ऊँच बाड़ी। खुम्बु प्रदेश के क्षेत्र, जवन पैदल यात्रा (ट्रेकिंग) खातिर मशहूर हवे, इहँवे बा आ माउंट एवरेस्ट के ओर दक्क्षिण-पच्छिम से बढ़े पर पड़े ला। अरुण नदी एह पहाड़ के उत्तरी ढाल पर बहे ले, एकरे बाद ई दक्खिन के ओर मुद जाले आ मकालू के पूरुब से हो के बहे लागे ले।
नेपाल में दूर पूरुब में जा के हिमालय परबत कंचनजंघा के रूप में उभार ले ला आ भारत नेपाल सीमा पर ई हिस्सा हिमालय के सभसे पूरबी आठ हजारी चोटी वाला हवे। कंचनजंघा के पूरबी साइड भारत के सिक्किम राज्य में पड़े ला जे पहिले अपने-आप में एगो राजघराना रहल। कंचनजंघा भारत के सभसे ऊँच चोटी हवे (K2 काश्मीर में भारत-पाक के बीच बिबादित बा)। सिक्किम में भारत से तिब्बत के राजधानी ल्हासा जाए के रस्ता बा जे नाथु ला से हो के गुजरे ला। सिक्किम के पूरुब ओर बौद्ध देस भूटान बा। भूटान के सभसे ऊँच पहाड़ गान्खर पुएन्सुम हवे। इहो दावेदारी बा कि ई परबत दुनिया के अइसन परबत सभ में सबसे ऊँच बाटे जिनहन पर अबतक ले न चढ़ल जा सकल बा। एह इलाका में हिमालय बहुत कटल-फटल बा आ एकरे पहाड़ी ढालन पर घन जंगल बाने। हिमालय एकरे बाद कुछ उत्तर-पुरुब के ओर मुड़ के अरुणाचल प्रदेश से हो के नामचा बरवा ले चहुँपे ला जे सभसे पूरबी ऊँच चोटी हवे। ई चोटी राजनीतिक रूप से तिब्बत में बा। नामचा बरवा पूरा तरीका से यारलुंग-सांपू मोड़ के भीतर पड़े ला आ सान्पू नदी के पूरुब ओर मौजूद चोटी ग्याला पेरी के भी कंचित-कलां हिमालये के हिस्सा मानल जाला।
भूबिज्ञान
हिमालय के परबत श्रेणी सभ धरती के सभसे नया पहाड़ सभ से बनल हवे। ई पहाड़ कुल अवसादी आ रूपांतरित चट्टानन के मुड़ के ऊपर उठे के कारन बनल हवें। प्लेट टेक्टानिक्स के आधुनिक थियरी के अनुसार ब्याख्या कइल जाय तब हिमालय के निर्माण महादीपन के टकराव से भइल हवे, जब भारतीय प्लेट दक्खिन ओर से आ के यूरेशियाई प्लेट से लड़ल आ इनहन के बीच में टेथीज सागर के मलबा बिचा में दबा के मोड़दार रूप में उपर के ओर उठ गइल।
हिमालय के ठीक नीचे, भूगर्भ में, भारतीय प्लेट आ यूरेशियाई प्लेट के बीच टकराव वाली बाउंडरी पावल जाले जहाँ भारतीय प्लेट अबो धीरे-धीरे यूरेशियाई प्लेट के नीचे धँसकत जात बा आ हिमालय के ऊपर उठे के काम धीरे-धीरे आजु ले चल रहल बाटे। एही प्लेट टकराव से बर्मा के अराकान योमा आ भारतीय दीपमाला अंडमान निकोबार के भी उत्पत्ती भइल हवे।
अपर क्रीटैशियस काल में, अबसे लगभग 70 मिलियन बरिस पहिले, उत्तर की ओर बढ़ रहल भारतीय-आस्ट्रेलियाई प्लेट दू हिस्सा में टूट के भारतीय प्लेट आ आस्ट्रेलियाई प्लेट के रूप ले लिहलस ) आ ई 15 सेंटीमीटर प्रति साल के हिसाब से उत्तर की ओर बढ़ल जारी रखलस। लगभग 50 मिलियन साल पहिले ई भारतीय-आस्ट्रेलियाई प्लेट आगे बढ़ के टीथीस सागर के लगभग पूरा बंद क दिहलस। टीथीस सागर में जमा मलबा यूरेशियाई प्लेट आ भारतीय-आस्ट्रेलियाई प्लेट के बिचा में चपा गइल। ओह समय टीथीस के दुनों किनारा पर सक्रिय ज्वालामुखी सभ के निर्माण भी भइल। चूँकि दुन्नों प्लेट हलुक पदार्थ से बनल महादीपी प्लेट रहलीं, इनहन के बिचा में थ्रस्ट फॉल्ट के घटना घटल आ मोड़दार परबतन के उत्पत्ती भइल जबकि अगर इनहन में से एक ठो भारी प्लेट रहल रहित तब ऊ साफ तौर पर ट्रेंच सभ के सहारे धँस के मैंटल में घुस गइल रहित।
ई उदाहरण बहुत दिहल जाला कि माउंट एवरेस्ट नियर परबत चोटी समुंदरी चूना-पाथर के चट्टान से भइल हवे, ई एह बात के परमान हवे कि एह चट्टानन के जमाव समुंद्र में भइल रहे आ इहँवा पहिले समुंद्र रहल।
जलवायु
हिमालय के बिसाल आकार, अतना ढेर ऊँचाई आ जटिल थलरचना (टोपोग्राफी) नियर कई सारा चीज मिल के इहाँ जलवायु के बहुत बिबिधता वाला बना देलें, जहाँ दक्खिन ओर के निचली पहाड़ी सभ पर नम उपोष्ण कटिबंधी जलवायु पावल जाला ओही जे तिब्बती साइड ओर एकदम ठंडा आ सूखा वाली जलवायु मिले ले।
अगर सुदूर पच्छिम के हिस्सा के छोड़ दिहल जाय त बाकी पूरा हिमालय के दक्खिनी ढाल वाला इलाका सभ में सभसे प्रमुख चीज मानसून हवे। दक्खिन-पच्छिमी मानसून के जून में आगमन हो जाला आ सितंबर तक ले रहे ला, एह दौरान एह पहाड़ी ढाल पर खूब बरखा होले आ कबो-कबो भारी बारिश के कारण यातायात ठप हो जाला आ जमीन धँसके के घटना भी होले। एह दौरान पूरा इलाका में पर्यटन आ ट्रेकिंग के काम बंदे रहे ला जबले कि अक्टूबर के महीना न आ जाय।
अगर कोपेन के जलवायु वर्गीकरण के हिसाब से देखल जाय तब एह पहाड़ के दक्खिनी ढाल वाला निचला इलाका सभ के, पूरुब से बीच नेपाल तक, नम उपोष्णकटिबंधी जलवायु (Cwa) में रखल जाला आ ऊपरी हिस्सा सभ के उपोष्ण कटिबंधी हाइलैंड जलवायु (Cwb) बर्ग में रखल जाला। पच्छिम के ओर जाये पर, मानसून के परभाव क्रम से कम होखत चल जाला आ काश्मीर के घाटी के पच्छिम ओर एकर कौनों महत्व ना रह जाला। पच्छिमी हिमालय में जाड़ा के सीजन में होखे वाला बर्षण (जेह में बरफ आ बरखा दुनों सामिल होला) के महत्व हवे। पच्छिमी हिमालय में बरखा के मात्रा भी कम होले आ बरखा के समय (सीजन) भी अलग होला। उदाहरण खाती काश्मीर घाटी में, जे भौतिक रूप से शिमला आ काठमांडू के नियर घाटी हवे, इनहना के तुलना में लगभग आधे बर्षण होला आ एहू के अधिकतम मात्रा मार्च-अप्रैल में होले।
हिमालय के उत्तरी भाग में बरखा बहुत कम होले आ बनस्पति के भी कमी पावल जाले। ई इलाका सभ एक तरह से सूखा वाला इलाका हवें आ ठंडा रेगिस्तान हवें। एशिया के ठंडा रेगिस्तान, तकला मकान आ गोबी वगैरह के निर्माण में भी हिमालय के भूमिका गिनावल जाला।
जलवायु पर प्रभाव
हिमालय क सबसे बड़ महत्व दक्षिणी एशिया की क्षेत्रन खातिर बा जहाँ की जलवायु खातिर ई पहाड़ बहुत महत्वपूर्ण नियंत्रक कारक क काम करे ला। हिमालय क विशाल पर्वत शृंखला कुल साइबेरियाई ठंढा वायुराशियन के रोक के भारतीय उपमहाद्वीप के जाड़ा में बहुत ढेर ठण्ढा होखला से रक्षा करेलीं। इहे पहाड़ मानसूनी हवा की रस्ता में रुकावट पैदा कइ के ए क्षेत्र में पर्वतीय वर्षा करावे ला जेवना पर ए इलाका क पर्यावरण आ अर्थव्यवस्था निर्भर बा। हिमालय क उपस्थितिये अइसन कारण हवे जेवना की वजह से भारतीय उपमहाद्वीप की ओहू इलाकन में भी उष्ण कटिबंधी आ उपोष्ण कटिबंधी जलवायु पावल जाला जेवन इलाका कर्क रेखा की उत्तर ओर परे लन, नाहीं त ए इलाकन में त अक्षांशीय स्थिति की हिसाब से समशीतोष्ण कटिबंधी जलवायु मिले के चाही।
संसाधन
उत्तरी भारत क मैदान जेवना के सिन्धु-गंगा-ब्रह्मपुत्र क मैदान भी कहल जाला, एही हिमालय से नद्दी कुल की द्वारा ले आइल गइल जलोढ़ माटी के जमा भइला से बनल हवे। हिमालय क सालो भर बरफ से तोपाइल रहे वाला चोटी आ इहँवा पावल जाए वाला हिमनद सदावाहिनी नदियन क स्रोत हवें जिनहन से भारत, पाकिस्तान, नेपाल, आ बांग्लादेश के महत्वपूर्ण जल संसाधन उपलब्ध होला।
वन संसाधन की रूप में शीतोष्ण कटिबंधीय मुलायम लकड़ी वाली बनस्पति आ शंक्वाकार जंगल इहवाँ पावल जाला जवना क काफ़ी आर्थिक महत्व हवे। जंगल से अउरी कई तरह क चीज मिलेले जइसे किजड़ी-बूटी वाला पेड़-पौधा। फल की खेती खातिर भी ई क्षेत्र मशहूर बा आ सेब, आडू, खुबानी आ तरह तरह क फल आ सूखा मेवा इहाँ पैदा होला। जानवरन की चरागाह खातिर हिमालय का महत्व हवे काहें से की एकरी घातिन में नर्म घास वाला इलाका मिलेला जिनहन के पश्चिमी हिमालय में मर्ग आ कुमायूँ क्षेत्र में बुग्याल अउरी पयाल कहल जाला।
बहुत तरह क खनिज पदार्थ, जइसे की चूना पत्थर, डोलोमाईट, स्लेट, सेन्हा नमक वगैरह इहाँ पावल जाला। पर्यटन उद्योग आ बहुत गो पर्यटक केन्द्र खातिर आ पनबिजली उत्पादन खातिर भी हिमालय पहाड़ महत्वपूर्ण बाटे।
इकोलॉजी आ पर्यावरण
हिमालय के एक भाग से दुसरा भाग के बीच जिया-जंतु आ बनस्पति में काफी बिबिधता पावल जाले। ई अंतर ऊंचाई, तापमान, बरखा, आ माटी में अंतर के कारण मिले ला। हिमालय के दक्खिनी भाग के मैदान से सटल इलाका उष्णकटिबंधीय जलवायु वाला हवें आ उत्तर के ओर जइसे-जइसे ऊँचाई बढ़े ला तापमान कम होखत जाला आ अंत में बरफ से तोपाइल चोटी मिले लीं। एही तरे पूरुब से पच्छिम ओर बरखा के मात्रा में कमी होले। ई दूनों चीज स्थानीय माटी आ ढाल के अनुसार पूरा हिमालय के बहुत ब्यापक जीवबिबिधता बना देलीं। बहुत ढेर ऊँचाई (आ एकरे चलते कम हवादबाव) आ बहुत नीचा तापमान वाला इलाका सभ में कई तरह के चरमपसंदी जिया-जंतु भी आपन निवास बनवले बाने। जबकि बनस्पति में जैवविविधता खातिर फुलवन के घाटी आ पूरबी नेपाल, भूटान आ अरुणाचल में बिस्तार लिहले पूरबी हिमालय क्षेत्र अपने आप में अजगुत चीज बा। पूरबी हिमालय क्षेत्र के जीवबिबिधता के हॉटस्पॉट घोषित कइल गइल बा आ आज इहाँ कइयन गो प्रजाति खतरा में बाड़ी।
हिमालय के ऊँच पहाड़ी इलाका में मुख्य शिकारी जानवर हिम तेंदुआ हवे। ई पहाड़ी बकरी सभ के आ हिमालयी नीलकी भेड़ सभ के शिकार प्रमुख रूप से करे ला। हिमालयी कस्तूरी मिरगा बहुत ऊँचाई पर पावल जाये वाला एगो दूसर जीव हवे। एकरे ढोंढ़ी में पावल जाये वाली कस्तूरी बहुत कीमती होले आ एकरा चलते एकर अतना शिकार भइल कि अब ई खतम होखे के कगार पर बाने।
हिमालय क्षेत्र के अन्य मूलनिवासी या लगभग मूल निवासी शाकाहारी जिया-जंतु में हिमालयी तहर, ताकिन, भड़ल, घोरल, थारल वगैरह जानवर प्रमुख बाने। हिमालई भूअरा भालू आज भयानक रूप से खतरा में बा आ पूरा हिमालय क्षेत्र में अब कहीं-कहीं पावल जाला, अइसने हाल एशियाई करियवा भालू के भी बा। पहाड़ी इलाका के बाँस के पत्ता खा के रहे वाला लाल पांडा आज खतरा में बा। अन्य प्रजाति में पूरबी हिमालय में सीमित गोल्डेन लंगूर आ पच्छिमी हिमालय के काश्मीरी सलेटी लंगूर दुनों बहुत कम बचल बाने।
ऊँचाई आ बरखा के बदलत मात्रा के साथ बनस्पति के बिस्तार आ प्रकार में भी अंतर साफ़ देखाई पड़े ला। हाल में नोट कइल गइल बा कि गढ़वाल हिमालय इलाका (उत्तराखंड) में अब ओक के जंगल पर पाइन के प्रजाति सभ आपन कब्जा करत जात बाड़ी। बुराँस, सेव, काफल आ अइसने कई फेड़ सभ में अपना सीजन से पहिलहीं फूल आ फर आवे के बात भी नोट कइल गइल बा। हिमालय क्षेत्र में सभसे अधिका ऊँचाई पर पावल जाये वाला फेड़ हवे तिब्बती जूनिपर जे 4900 m के ऊँचाई तक ले, दक्खिनी तिब्बत के इलाका में पावल जालाल
भूराजनीति
हिमालय परबत क भूराजनीतिक महत्व हर ओ देस खातिर बा जेह में कुछ न कुछ दूरी तक एह परबत के बिस्तार बाटे। हिमालय के भूराजनीती महत्व चार तरह से बा: सीमा बिबाद के चलते, नदी सभ के पानी पर कंट्रोल आ बँटवारा खातिर, ग्लेशियर सभ पर नियंत्रण खातिर, आ दर्रा आ दर्रा से हो के गुजरे वाला ब्यापारिक रस्ता सभ पर नियंत्रण खातिर।
मुख्य रूप से ई परबत श्रेणी भारत आ चीन के बिच में एगो सीमांत अबरोध (फ्रंटियर बैरियर) के रूप में काम करे ले। एकरे अलावा एह इलाका में भारत-चीन के सीमा पर कई जगह बिबाद बा आ जम्मू काश्मीर के हिस्सा भारत आ पाकिस्तान के बिचा में 1947 के बादे से बिबाद के बिसय रहल बा जे इलाका के रणनीति आ भूराजनीति के हिसाब से महत्वपूर्ण बना दिहले बा।
हिमालय कई गो सदाबाहिनी नद्दी सभ के उद्गम हवे आ एह नदी सभ के पानी बिबिध कारण से भारत, पाकिस्तान, बांग्लादेस आ चीन तीनों खातिर जरूरत के चीज बा आ एक दूसरा के हित के टकराव नदी सभ के पानी खातिर भी होला। कुल मिला के दक्खिन एशिया के भूराजनीति में हिमालय से निकले वाली नदी सभ के पानी एगो केंद्रीय बिसय बाटे। हिमालय के ग्लेशियर सभ के भी भूराजनीति के हिसाब से महत्व बा, उदाहरण खातिर सियाचिन इलाका एक तरह से दुनिया के सभसे ऊँच लड़ाई के मैदान ह जहाँ पछिला कुछ समय से लगातार तनाव के स्थिति रहल बा।
हिमालई दर्रा सभ, जिनहन से रस्ता हो के एह देसन के आपस में जुड़े के मोका देला, बिबिध बिबाद के बिसय रहल बाने आ इनहन पर कंट्रोल इलाका के भूराजनीति खातिर बहुत महत्व के चीज हवे। उदाहरण खातिर कराकोरम दर्रा पर वर्तमान में चीन के कंट्रोल बा जेवना कारण पाकिस्तान के चीन के जिनजियांग से जुड़े में सुबिधा होले जबकि दिफू दर्रा पर भारत के नियंत्रण होखे के कारण चीन के आसाम आ पूर्वोत्तर भारत के बजार से जुड़े में दिक्कत होखे ला।
जामा मस्जिद, दिल्ली
जामा मस्जिद भारत के रजधानी दिल्ली में एगो मस्जिद बाटे।
समुंद्री क्रस्ट
समुंद्री क्रस्ट कौनो टेक्टॉनिक प्लेट के समुंद्री हिस्सा के सभसे ऊपरी परत होला। मतलब ई की क्रस्ट, जे पृथ्वी के सबसे ऊपरी परत हवे, के अइसन हिस्सा जेकरा ऊपर समुंदर होखे। क्रस्ट केनीचे पृथ्वी के मैंटल के ठोस हिस्सा होला क्रस्ट आ मैंटल के ई ऊपरी ठोस हिस्सा मिल के लिथास्फीयर कहाला आ जब ई समुंद्रर के निचे मौजूद होला तब एकरा के समुंद्री लिथास्फीयर कहल जाल।
समुंद्री क्रस्ट, महादीपी क्रस्ट से तुलना में पतील होखे ले आ एकर घनत्व ढेर होला। जबकि महादीप के नीचे वाली क्रस्ट, कम घनत्व के आ मोटाई में ढेर होले
तियान शान
तियान शान एशिया महादीप के एगो महत्वपूर्ण परबत श्रेणी बाटे। ई परबत तकला मकान रेगिस्तान के पच्छिम में आ तारिम बेसिन के उत्तर में बाटे। राजनीतिक रूप से देखल जाय त ई कजाकिस्तान आ किर्गिजिस्तान के संघे उत्तरी चीन के सीमा बनावे ला।
सुंदरबन
सुंदरबन (সুন্দরবন) भारत आ बांग्लादेश के समुन्द्र तीरे की इलाका में एगो प्राकृतिक प्रदेश बाटे। सुंदरबन कुल 10000 km2 क्षेत्रफल पर बिस्तार लिहले बाटे जेवना के अधिकतर हिस्सा बांग्लादेश में आ कुछ हिस्सा भारत में बा। यूनेस्को एकरा के बिस्व धरोहर स्थल घोषित कइले बाटे।
बिहू
बिहू भारतीय राज्य आसाम के सभसे प्रमुख तिहुआर हवे। ई साल में तीन बेर मनावल जाला, अलगा-अलगा नाँव से। रोंगाली बिहू, बसंत के तिहुआर हवे आ अंग्रेजी कलेंडर के हिसाब से अप्रैल के महीना में मनावल जाला। कोंगाली बिहू, अक्टूबर में मनावल जाला आ ई कमी के सीजन के तिहुआर हवे। माघ के महीना माने जनवरी में भोगाली बिहू मनावल जाला जे भोग माने भोजन के साथे जुड़ल तिहुआर हवे।
20 मई
जनम
* 1900 -सुमित्रानंदन पंत - हिंदी साहित्य में छायावादी युग क चार प्रमुख स्तंभों में से एगो रहलन
धँसाव
धँसाव भा धँसकाव, एक ठो भूबैज्ञानिक प्रॉसेस बाटे जेह में एक ठो प्लेट दूसरे प्लेट के नीचे घुसे ले आ धँस के नीचे पृथिवी के मैंटल में चल जाले आ एस्थेनोस्फीयर में पहुँच के एकरे पदार्थ के पघिलाव हो जाला।
पटना जिला
पटना जिला बिहार के 38 गो जिला में से एगो ह। ई पटना के राजधानी आ पटना प्रमंडल के मुख्यालय भी ह|
कबी
कबी अइसन ब्यक्ति होला लोग जे कबिता के रचना करे। अपना काब्यरचना से केहू खुद के भी कबी बता सके ला आ अउरी दूसर लोग भी केहू के कबी के रूप में मान सके ला। कबी लोग खाली कबितई करे वाला रचनाकार भी हो सके ला आ कुछ लोग आपन रचना के जनता के सोझा पढ़े भा गावे वाला प्रस्तुतकर्ता कलाकार भी हो सके ला।
उत्तर प्रदेश पुलिस
उत्तर प्रदेश पुलिस (Uttar Pradesh Police) भारतीय राज्य उत्तर प्रदेश के एक ठो कानून लागू करे वाली एजेंसी (Law enforcement agency) बाटे, जवना के मुख्यालय इलाहाबाद में बाटे। एक ठो सिंगल कमांड के अधीन काम करे वाली, ई दुनिया के सभसे बड़हन पुलिस फ़ोर्स बाटे।
जनपद
जनपद प्राचीन भारत के वैदिक काल आ उत्तर वैदिक काल में राजनीतिक इलाका, गणतंत्र आ राज (साम्राज्य) रहलें। उत्तर भारत में, इनहन के वैदिक काल के "विश" आ बाद के "महाजनपद" सभ के बीच के कड़ी के रूप में देखल जाला। इनहने में से कई गो मिल के बाद में सोरह गो महाजनपद में बदल गइलें, जेकरा समय के महाजनपद काल कहल जाला।
एह जनपद सभ में जादेतर राजा के अधीन रहलें, कुछ गणतंत्र रहलें आ कुछ समय के साथ राज से बदल के गणतंत्र बन गइलें।
पुणे
पुणे भारत के 9वा अउर मुंबई के बाद महाराष्ट्र के दूसरा बड़ शहर बा। पुरान जमाना मे मराठा साम्राज्य के शक्ति का केन्द्र रहे वाला ई शहर, मुला अउर मुथा नदी के संगम पर दक्कन पठार पर समुद्र स्तर से 500 मीटर दुरी पे बा। पुणे शहर पुणे जिला के प्रशासनिक बा।
लक्ष्मी
लक्ष्मी, महालक्ष्मी, लछमी, लछिमी (संस्कृत: लक्ष्मी) हिंदू धर्म में एगो देवी हई। ई बिष्णु (नारायण) के पत्नी मानल हई आ धन आ समृद्धि के देवी मानल जाली। सरस्वती आ पार्वती की साथ मिल के ई त्रिदेवी की रूप में पूजल जाली। लक्ष्मी के पूजा दिवाली के होला। पुराण के कथा सभ में इनके वाहन उरुआ मानल गइल हवे।
पुणे
पुणे शहर
पुणे शहर के 847 ई. के बाद एक शहर के रूप में जानल गइल बा। पुणे शहर के मूल रूप से पुनावाड़ी नाम से जानल जात रह्ला। 1730 में, पुणे पेशवा, सतारा के भोंसले छत्रपति (मराठा साम्राज्य के शासक) के प्रधानमंत्री के गद्दी के रूप में एगो महत्वपूर्ण राजनीतिक केंद्र बन गइल रह्ला।
22 मई
निधन
* 1545 - शेर शाह सूरी- उत्तर भारत में सूरी साम्राज्य के संस्थापक रहलें।
राष्ट्रभाषा
राष्ट्रभाषा कौनों अइसन भाषा या बोली होले जवन कौनों देस, राष्ट्र या राज्यक्षेत्र के साथ आ ओकरे निवासी लोग के साथ (डि फैक्टो या डि ज्यूर) कौनों तरीका से जुड़ाव रखले होखे। हालाँकि, एकरा परिभाषा आ प्रयोग में कौनों एकरूपता नइखे।
भारत के कौनों आधिकारिक (ऑफिशियल) राष्ट्रभाषा ना बाटे हालाँकि, बहुत लोग हिंदीके राष्ट्रभाषा कहे आ बूझे ला, जबकि ई संबिधान द्वारा राजभाषा के रूप में स्थापित हऽ आ कई गो राज्यन में एक से अधिका राजभाषा (राजकीय कामकाज आ शासन के भाषा) बाड़ी सऽ।
तुंगभद्रा नदी
तुंगभद्रा नदी दक्खिन भारत में बहे वाली एगो नदी बा जे कर्नाटक से सुरू हो के अपना ज्यादातर दूरी एही राज्य में तय करे ले आ बाद में जा के कर्नाटक आ आंध्रप्रदेश के सीमा बनावे ले आ अंत में आंध्रप्रदेश आ तेलंगाना के बाडर के लगे कृष्णा नदी में मिल जाले। प्रसिद्ध संस्कृत महाकाव्य रामायण में एकर नाँव "पंपा" के रूप में आइल बा।
बहाव मार्ग
एकरे बड़ा तुंगभद्रा नदी मैदानी इलाका में आ जाले आ टेढ़ा-टाढ़ी बहत, 531 km के दूरी तय करे के बाद कृष्णा नदी में मिले ले। कृष्णा से एकर संगम तेलंगाना राज्य के महबूबनगर जिला में आलमपुर में होला। एह दौरान, तुंगभद्रा में अउरी कई धारा आ के मिल चुकल होलीं। शिमोगा, उत्तर कन्नड़ आ हावेरी जिला सभ से हो के बहे वाली वरदा नदी; चित्रदुर्ग, बेलारी आ कोप्पल आ रायचूर जिला से हो के बहे वाली हगारी नदी; आ आंध्र प्रदेश के कुरनूल जिला में बहे वाली हंद्री नदी एकर मुख्य सहायिका नदी हईं सऽ।
किनारा
नदी के एगो बहुत खास चीज एकरे किनारे पर बनल देवाल बाड़ी सऽ। ई रुकावट भा बंधा नियर संरचना, 1525 से 1527 ईस्वी के बीच के दौर में श्रीकृष्णदेवराय के जमाना के बनवावल हई स। अइसन देवाल शृंगेरी से सुरू हो के कर्नूल ले हर ओह जगह पर बनवावल गइल बाड़ी जहाँ भी बाढ़ के समय जमीन के कटाव के संभावना होखे। बड़े बड़े पाथर सभ से बनल ई देवाल अभिन आजु ले जथावत बाड़ी। एह देवाल सभ में कुछ पाथर त 3' x 4' x 5' तक के आकार के बाने।
नदी के ऊपरी हिस्सा में दुनों किनारे के थलरूप सभ ग्रेनाइट के चट्टानी इलाका वाल हवें। मटियाहूँ, भूअर आ गुलाबी रंग के बिबिध शेड के ग्रेनाइटी चट्टान पावल जालीं। जहाँ-जहाँ अपना रस्ता में ई नदी निचला कुछ कमजोर चट्टान वाला परत पावले बिया कटाव कइले बिया आ ग्रेनाइट के चट्टान के अवरोध मिले पर खड़ा किनारा वाला गहिरा-गहिरा गॉर्ज बनवले बिया।हंपी के आसपास एकरा के हंपी लैंडस्केप के नाँव से जानल जाला।
जहाँ ग्रेनाइट के चट्टान वाला इलाका खतम हो जाला, नदी कुछ खुला इलाका में बहे ले आ दक्खिन के ओर बढ़ के नदी बड़हन मैदानी इलाका में बहे ले। एकरे बाद संदुर पहाड़ी के ढाल वाला इलाका के बीचा से हो के गुजरे ले जहाँ लोहा आ मैंगनीज के भंडार मिले लें। एकरे ठीक बाद होस्पेट शहर बसल बाटे। हेइजे, तुंगभद्रा बंधा बनावल गइल बा ताकि नदी के पानी के भरपूर इस्तमाल हो सके। ई बंधा बीसवीं सदी के बिचला दौर में बनावल गइल आ इलाका के खेतीबारी आ उद्योग खाती महत्व के बा।
संस्कृति में
नदी विजयनगर के इतिहासी साम्राज्य के इलाका से गुजरे ले। विजयनगर आ हंपी नियर प्राचीन जगह सभ के धरोहर एह पबित्र मानल जाए वाली नदी के किनारे मिले लें। बिबिध मंदिर, इतिहास के कथा आ पुराणिक कहानी सभ मिल के एह नदी के एगो अलगे किसिम के पबित्र महत्व अस्थापित करे लें।
एह नदी के किनारे कई हिंदू धार्मिक जगह के मौजूदगी बा। भद्रा नदी के किनारे शैव मत के मंदिर मिले लें जबकि तुंगा नदी के किनारे कई मत के मंदिर बाने। शृंगेरी के प्रसिद्ध शारदापीठ आदि शंकराचार्य के स्थापित कइल मठ हवे। ई तुंगा नदी की किनारे बा आ उद्गम से लगभग 50 km आगे जा के स्थित बाटे। नदी के अंतिम हिस्सा में, कर्नूल में मंत्रालयम श्री राघवेंद्र स्वामी मठ बा आ महबूबनगर में आलमपुर में जहाँ नदी कृष्णा के साथे संगम बनावे ले, दक्षिण काशी के रूप में प्रतिष्ठित हवे आ जोगलंबा इहाँ से देवता हवें। चालुक्य लोग के बनवावल नवब्रह्म शाखा के मंदिर भी एकरे किनारे बाने।
हाई ब्लड प्रेशर
हाइ ब्लड प्रेशर जेकरा हाई बीपी भा हाइपरटेंशन (Hypertension) के नाँव से भी जानल जाला, एक तरह के सेहत संबंधी समस्या हवे जेह में आदमी के शरीर में ब्लड प्रेशर हमेशा नार्मल से ढेर बनल रहे ला। ई लमहर समय लेवे वाली समस्या हवे, मने अचानक ना होला बलुक धीरे-धीरे डेवलप होला। आमतौर पर एकर कौनों सीधा लच्छन भी ना होखे ला। हालाँकि, हाइपरटेंशन के कारण कई किसिम के बेमारी हो सके लीं। हाई ब्लड प्रेशर अगर बहुत दिन ले रहे, या फिर बहुत बेसी हो जाय, आँख में कोरोनरी आर्टरी डिजीज, हार्ट फेल होखल, हार्ट संबंधी अउरी समस्या आ किडनी संबंधी समस्या हो सके लीं।
मैंटल
मैंटल भा मेंटल (Mantle), भूबिज्ञान में पृथिवी के अंदरूनी हिस्सा सभ में बिचला हिस्सा के नाँव हवे। ई हिस्सा सभसे अंदरूनी हिस्सा, कोर आ सभसे बाहरी परत, क्रस्ट के बीच में मौजूद बाटे। एकर ऊपरी सीमा के क्रस्ट-मैंटल बाउंड्री भा मोहोरोविसिक डिसकंटीन्यूइटी कहल जाला।
दांगुवापसी
दांगुवापसी भारत के झारखंड राज्य में एक ठो कसबा बाटे।
ईबे
ईबे इंक. (eBay Inc.) (ebay) एक ठो अमेरिकी ई-कामर्स कंपनी बा जे ऑनलाइन ब्यापार के सुबिधा देले। उपभोक्ता-से-उपभोक्ता, भा ब्यापारी-से-उपभोक्ता के सामान के खरीद-फरोख्त उपलब्ध करावे ले। एकर मुख्यालय कैलिफोर्निया के सैन होजे शहर में बा। एकर स्थापना पियरे ओमिडयर द्वारा 1995 में भइल रहे आ वर्तमान में ई करीब 30 देसन में ऑपरेट क रहल बा।
स्पेनिश भाषा
स्पेनिश भाषा (idioma español) लातीनी भाषा से पैदा भइल, आइबेरियाई समूह के एक ठो भाषा हवे। स्पेन आ एकरे उपनिवेश रहल देस सभ में ई आधिकारिक आ मुख्य भाषा हवे।
पदस्थ
पदस्थ एगो स्थिति बा जेवन ई दर्शावे खातिर प्रयोग कइल जाला कि संबंधित व्यक्ति ओह पद पर विराजमान बा।
मनोहर लाल खट्टर
मनोहर लाल खट्टर वर्ष 2014 में हरियाणा की मुख्यमंत्री की रूप में चुनल गइल बानी। ई 26 अक्टूबर 2014 के मुख्यमंत्री पद क शपथ लिहलें। इहाँके भारतीय जनता पार्टी के सदस्य बानी आ राष्ट्रीय स्वयंसेवक संघ क प्रचारक रह चुकल बानी।
देवरीकलाँ
देवरीकलाँ भारत के झारखंड राज्य में एक ठो कसबा बाटे।
अर्थ
अर्थ भारतीय परंपरा में जीवन के चार गो लक्ष्य, जिनहन के पुरुषार्थ कहल जाला, में से एक बा। धर्म, अर्थ काम आ मोक्ष, ई चारि गो पुरुषार्थ गिनावल गइल बाड़ें।
नालंदा जिला
नालंदा(कैथी:𑂢𑂰𑂪𑂢𑂹𑂠𑂰) जिला बिहार के 38 गो जिला में से एगो ह। ई पटना प्रमंडल के एगो जिला ह।
मथुरा जिला
मथुरा जिला उत्तर प्रदेश की आगरा मंडल में एगो जिला बाटे जौना के मुख्यालय मथुरा बा।
महायान
महायान बौद्ध धर्म के एगो शाखा बाटे।
त्रिदेवी
त्रिदेवी हिंदू धर्म के एगो संकल्पना हवे जेवना में सरस्वती, लक्ष्मी आ पार्वती के त्रिदेवी की रूप में पहिचानल आ पूजल जाला। ई हिन्दू धर्म के त्रिदेव लोग के पत्नी हवे लोग।
पार्वती
पार्वती, पार्बती या पारबती (संस्कृत:पार्वती) हिंदू धर्म में एगो देवी हई। ई शिव के पत्नी मानल हई आ इनकरा के हिमालय आ मैना के बेटी मानल जाला।
सरस्वती आ पार्वती की साथ मिल के ई त्रिदेवी की रूप में पूजल जाली। ई कार्तिकेय आ गणेश के माई हई। इनके शिव जी के पहिली पत्नी सती के अवतार मानल जाला।
शंकर-पारबती के जोड़ी भोजपुरी आ मैथिली में लोक जीवन के बहुत महत्वपूर्ण हिस्सा हा, काहें की ई अनगिनत लोकगीतन के बिसय बा आ बिबिध प्रकार के लोककथा में इनहन लोगन के अस्थान मिलल बा।
धौंसर
धौंसर भारत के झारखंड राज्य में एक ठो कसबा बाटे।
ट्रफ
ट्रफ, (Trough; द्रोणी) समुंद्र के तली के एगो थलरूप हवे जे आमतौर पर लमछर आकार में नीचे धँसल हिस्सा होला। ई एक ठो दोना नियर या नाइ नियर होला जेकर बीच के हिस्सा धँसल होला आ किनारे पर ऊँच हिस्सा होला। ई समुंद्री खाईं से अलग होला काहें कि खाईं में गहिराई ढेर होले आ दुन्नों किनारन के ढाल तेज होला।
हीनयान
हीनयान बौद्ध धर्म के एगो शाखा बाटे।
थेरवाद
थेरवाद बौद्ध धर्म के एक ठो शाखा बाटे। ई पालि तिपिटक के मूल ग्रंथ माने ला आ एकर नाँव बुजुर्ग स्थविर (थेर) लोग के उपस्थिति में त्रिपिटक के संकलन भइले के कारण पड़ल।
श्री लंका थेरवाद के प्रमुख केन्द्र हवे काहें से की इहें पहिली बेर तिपिटक के लिखित रूप में संकलन भइल रहे। श्री लंका से ई पूरब के देस, दक्खिन पूर्ब एशिया में फइलल काहें कि एह समय समुंदरी मार्ग से ब्यापार होखे आ लंका एह ब्यापार मार्ग के बीच में पड़े।
बिस्व में अनुयायी लोग
Theravāda Buddhism is followed by countries and people around the globe, and is:
Today, Theravāda Buddhists, otherwise known as Theravadins, number over 150 million worldwide, and during the past few decades Theravāda Buddhism has begun to take root in the West and in the Buddhist revival in India.
एटा जिला
एटा जिला उत्तर प्रदेश की अलीगढ़ मंडल में एगो जिला बाटे जौना के मुख्यालय एटा बा।
बुक ऑफ इंडियन बर्ड्स
बुक ऑफ इंडियन बर्ड्स (Book of Indian Birds; अर्थ:भारत के चिरइन के किताब) मशहूर भारतीय चिरई बिग्यानी सालिम अली के लिखल पुस्तक हवे। पहिली बेर ई किताब सन् 1941 में छपल रहे आ वर्तमान में एह किताब के तेरहवाँ संस्करण (2002) सबसे नया बाटे।
ई किताब भारत के चिरई सभ के बारे में एगो बहुत महत्व के किताब मानल जाले।
हेमिस गोंपा
हेमिस गोंपा भारतीय राज्य जम्मू काश्मीर के लेह-लद्दाख इलाका में एगो बौद्ध मठ (गोम्पा) बा। ई बौद्ध धर्म के तिब्बती शाखा के मठ हवे।
दुग्दा
दुग्दा भारत के झारखंड राज्य में एक ठो कसबा बाटे।
बौद्ध धर्म के इतिहास
बौद्ध धर्म के इतिहास के सुरुआत गौतम बुद्ध के छठवीं सदी ईसा पूर्व में लुंबिनी, नेपाल में जनम के समय से ले के वर्त्तमान समय ले बिस्तार लिहले बाटे। एही से ई धरम संसार के कुछ सभसे पुरान धर्म में गिनल जा सकत बाटे। उत्तरी भारत आ नेपाल के सीमा वाला इलाका एह धर्म के जन्मभूमि बाटे जहाँ से ई धर्म समय के साथ एशिया महादीप के एगो बड़हन क्षेत्र पर बिस्तार लिहलस। एह बिस्तार के दौरान बौद्ध धर्म में कई बदलाव आ बिभाजन जैसे कि थेरवाद, हीनयान आ महायान शाखा के निर्माण वगैरह भी भइल।
सुरुआती बौद्ध धर्म
सुरुआती बौद्ध धर्म के समय गौतम बुद्ध के समय से ले के दूसरी बौद्ध संगीति ले के मानल जाला।
पाँचवीं सदी ईसा पूर्व में, महात्मा बुद्ध के महापरिनिर्वाण के बाद पहिली बौद्ध संगीति, राजगृह में अजातशत्रु के समय में, बुद्ध के प्रमुख शिष्य महकस्सप के अध्यक्षता में भइल। एह संगीति (सम्मलेन या परिषद) में बुद्ध के उपदेश सभ के संकलन कइल गइल जवना के तिपिटक कहल जाला आ जवन शुरुआती बौद्ध धर्म बारे में जानकारी देला।
चउथी सदी ईसा पूर्व में, संघ में शामिल लोग के कुछ अनुशासन में ढिलाई के कारण उपजल बिबाद के सलटावे खातिर दूसरी बौद्ध संगीति बोलावल गइल। ई वैशाली में भइल रहे।